ระเบียบมหาวิทยาลัยราชภัฏศรีสะเกษระเบียบมหาวิทยาลัยราชภัฏศรีสะเกษว่าด้วยการแต่งกายของนักศึกษาภาคปกติและนักศึกษาภาคพิเศษพ.ศ. ๒๕๕๖[๑] เพื่อให้การแต่งกายของนักศึกษามหาวิทยาลัยราชภัฏศรีสะเกษมีความเป็นระเบียบเรียบร้อย เป็นแบบอย่างที่ดีกับสังคมธำรงไว้ซึ่งเกียรติและศักดิ์ศรีของมหาวิทยาลัย อาศัยอำนาจตามความในมาตรา ๑๘ (๒)และมาตรา ๖๒ แห่งพระราชบัญญัติมหาวิทยาลัยราชภัฏ พ.ศ. ๒๕๔๗และมติสภามหาวิทยาลัยราชภัฏศรีสะเกษ ในคราวประชุมครั้งที่ ๔/๒๕๕๖ วันที่ ๑๘พฤษภาคม ๒๕๕๖ จึงเห็นสมควรออกระเบียบ ว่าด้วยการแต่งกายของนักศึกษาภาคปกติและนักศึกษาภาคพิเศษ ดังนี้ข้อ๑ ระเบียบนี้เรียกว่า ระเบียบมหาวิทยาลัยราชภัฏศรีสะเกษว่าด้วยการแต่งกายนักศึกษาภาคปกติ และภาคพิเศษ พ.ศ. ๒๕๕๖ข้อ๒ ให้ยกเลิก ระเบียบสถาบันราชภัฏศรีสะเกษว่าด้วยการแต่งกายของนักศึกษาภาคปกติ พ.ศ. ๒๕๔๖และให้ใช้ระเบียบฉบับนี้แทนข้อ๓ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๔ ในระเบียบนี้มหาวิทยาลัย หมายถึง มหาวิทยาลัยราชภัฏศรีสะเกษสภามหาวิทยาลัย หมายถึงสภามหาวิทยาลัยราชภัฏศรีสะเกษนักศึกษาภาคปกติ หมายถึงนักศึกษาซึ่งศึกษาในวันราชการตามหลักสูตรภาคปกตินักศึกษาภาคพิเศษ หมายถึงนักศึกษาซึ่งศึกษาในวันเสาร์ อาทิตย์ ตามหลักสูตรโครงการการศึกษาเพื่อปวงชน(กศ.บป.)อธิการบดี หมายถึงอธิการบดีมหาวิทยาลัยราชภัฏศรีสะเกษข้อ๕ ให้อธิการบดีรักษาการให้เป็นไปตามระเบียบนี้และเป็นผู้วินิจฉัยชี้ขาด กรณีที่เกิดปัญหาจากการใช้ระเบียบนี้คำวินิจฉัยของอธิการบดีถือเป็นที่สุดหมวด ๑การแต่งกายของนักศึกษาภาคปกติ ข้อ๖ รูปแบบการแต่งกายของนักศึกษาภาคปกติให้เป็นดังนี้๖.๑การแต่งกายของนักศึกษาชุดเรียนปกติ๖.๒การแต่งกายนักศึกษาชุดกีฬา๖.๓ชุดประจำสาขาวิชา๖.๔การแต่งกายอื่น ๆข้อ๗ วันแต่งกายของนักศึกษา๗.๑การแต่งกายนักศึกษาชุดเรียนปกติ ให้แต่งในทุกวันจันทร์, วันอังคารและวันพฤหัสบดี๗.๒การแต่งกายนักศึกษาชุดกีฬา ให้แต่งกายทุกวันพุธ๗.๓การแต่งกายนักศึกษาชุดประจำสาขาวิชา (ถ้ามี) ให้แต่งกายทุกวันศุกร์๗.๔การแต่งกายนักศึกษาชุดอื่น ๆ ให้เป็นไปตามที่มหาวิทยาลัยกำหนดข้อ๘ การแต่งกายนักศึกษาในชุดนักกีฬาให้เป็นดังนี้(๑)กางเกง ใช้กางเกงขายาวผ้าวอร์มสีดำ มีกระเป๋า ๒ ข้าง แบบเอวยืด มีสายรัดข้างใน ปลายขาล่างเป็นแบบรัดมีซิบด้านข้างด้านใน มีแถบด้านข้างตรงกลางน่องสีขาว - ทอง(๒)เสื้อ ใช้เสื้อสีทองแขนสั้น มีแถบขาวที่แขนเสื้อทั้ง ๒ ข้างจากหัวไหล่มาถึงปลายแขน(๓)รองเท้า ใช้รองเท้ากีฬาผ้าใบสีขาวข้อ๙ การแต่งกายของนักศึกษาชายให้เป็นดังนี้๙.๑ชุดเรียนปกติ ประกอบด้วย(๑)เสื้อ ใช้เสื้อเชิ้ตสีขาวเนื้อเรียบเกลี้ยง แขนสั้นหรือแขนยาว ไม่รัดรูป ไม่พับแขนปกกลม คอตั้ง ผ่าอกตลอด ติดกระดุมสีขาว ๖ เม็ด มีกระเป๋าเสื้อที่หน้าอก ๑ กระเป๋าไม่มีฝาปิด ให้เก็บชายเสื้อเข้าภายในกางเกง มองเห็นเข็มขัดชัดเจน(๒)กางเกง ใช้กางเกงทรงสแล็คขายาว สีดำ ไม่มีลวดลาย ปลายขากว้าง ๒๐ - ๒๖ เซนติเมตรมีหูสำหรับสอดเข็มขัดรอบเอว ๖ หู หูกว้างไม่เกิน ๑ เซนติเมตร มีกระเป๋าข้างละ ๑กระเป๋า ปากกระเป๋าข้างเฉียง มีจีบข้างละ ๒ จีบ มีกระเป๋าหลัง ๑ ใบอยู่ขวามือเป็นแบบกระเป๋าเจาะ ไม่มีฝาปิด มีกระดุมและที่ยึดความยาวของขากางเกงต้องหุ้มข้อเท้า ไม่พับขากางเกงออกมาข้างนอก ห้ามใส่ผ้ายีนส์หรือกางเกงยีนส์(๓)เข็มขัดและหัวเข็มขัด ใช้เข็มขัดหนังเรียบสีดำ มีความกว้าง ๓-๕ เซนติเมตรหัวเข็มขัดเป็นโลหะสีทอง ตรงกลางเป็นตรามหาวิทยาลัย(๔)รองเท้า ใช้รองเท้าหุ้มส้นหนังเรียบสีดำ ไม่มีลวดลาย ส้นเท้าสูงยาวไม่เกิน ๑.๕นิ้ว(๕)ถุงเท้า ใช้ถุงเท้าสั้น สีเดียวกับกางเกง(๖)ทรงผม ให้ไว้ผมสั้นหรือรองทรงแบบสุภาพ ไม่ไว้หนวดเครา ไม่ย้อมสีผม ไม่สวมกำไลแขนต่างหู หรือเครื่องประดับอื่น ๆ ที่ไม่เหมาะสม๙.๒ชุดเรียนปกติของนักศึกษาชายชั้นปีที่ ๑ ให้แต่งกายดังนี้(๑)เสื้อ ใช้เสื้อเชิ้ตสีขาวเนื้อเรียบเกลี้ยง แขนสั้นหรือแขนยาว ไม่รัดรูป ไม่พับแขนปกกลม คอตั้ง ผ่าอกตลอด ติดกระดุมสีขาว ๖ เม็ด มีกระเป๋าเสื้อที่หน้าอก ๑ กระเป๋าไม่มีฝาปิด ให้เก็บชายเสื้อเข้าภายในกางเกง มองเห็นเข็มขัดชัดเจนเน็คไทสีทองปักตรามหาวิทยาลัย(๒)กางเกง ใช้กางเกงทรงสแล็คขายาวสีเทา ไม่มีลวดลาย ปลายขากว้าง ๒๐ - ๒๖ เซนติเมตรมีหูสำหรับสอดเข็มขัดรอบเอว ๖ หู หูกว้างไม่เกิน ๑ เซนติเมตร มีกระเป๋าข้างละ ๑กระเป๋า ปากกระเป๋าข้างเฉียง มีจีบข้างละ ๒ จีบ มีกระเป๋าหลัง ๑ ใบอยู่ขวามือเป็นแบบกระเป๋าเจาะ ไม่มีฝาปิด มีกระดุมและที่ยึดความยาวของขากางเกงต้องหุ้มข้อเท้า ไม่พับขากางเกงออกมาข้างนอก ห้ามใส่ผ้ายีนส์หรือกางเกงยีนส์ข้อ๑๐ การแต่งกายของนักศึกษาหญิงให้เป็นดังนี้๑๐.๑ชุดเรียนปกติ ประกอบด้วย(๑)เสื้อ ใส่เสื้อเชิ้ตแขนสั้น เนื้อเรียบเกลี้ยง ปกแหลมคอพับ มีสาบผ่าอกตลอด ไม่รัดรูปจนเกินไปปลายแขนเสื้อห่างจากข้อศอกไม่เกิน ๒ นิ้ว ติดกระดุมโลหะตรามหาวิทยาลัย จำนวน ๕เม็ด ติดเข็มตรามหาวิทยาลัยที่อกด้านซ้ายที่ปกเสื้อด้านซ้ายห้อยตุ้งติ้งตรามหาวิทยาลัย ให้เก็บชายเสื้อไว้ภายในกระโปรงมองเห็นเข็มขัดได้ชัดเจน ไม่พับแขนเสื้อ(๒)กระโปรง ใช้กระโปรงเนื้อผ้าเรียบเกลี้ยง สีดำ ทรงกระโปรงจะเป็นแบบทรงเอกระโปรงทรงยาว ไม่ยาวเกินตาตุ่ม ผ่าด้านหลังสูงไม่เกินข้อพับเข่า กระโปรงสั้นให้ปลายกระโปรงคลุมเข่า ไม่ผ่าชายกระโปรง ไม่รัดรูป(๓)เข็มขัดและหัวเข็มขัด ใช้เข็มขัดหนังเรียบสีดำ ความกว้าง ๓ - ๕ เซนติเมตรหัวเข็มขัดเป็นโลหะสีทอง ตรงกลางเป็นตรามหาวิทยาลัย(๔)รองเท้า ใช้รองเท้าหุ้มส้นหนังสีดำ ผิวเรียบ ส้นสูงไม่ยาวเกิน ๓ นิ้ว(๕)ทรงผม ไว้ทรงสุภาพ ถ้าไว้ผมยาวเกินต้นคอ ให้ผูกหรือรัดให้เรียบร้อย ไม่ย้อมสีผมเครื่องประดับตกแต่งและอื่น ๆ ใส่ได้ตามความเหมาะสมและพองาม๑๐.๒ชุดเรียนปกติของนักศึกษาหญิงปีที่ ๑ ให้แต่งกายดังนี้(๑)เสื้อ ใช้เสื้อเชิ้ตแขนสั้น เนื้อเรียบเกลี้ยง ปกแหลมคอพับ มีสาบผ่าอกตลอด ไม่รัดรูปจนเกินไปปลายแขนเสื้อห่างจากข้อศอกไม่เกิน ๒ นิ้ว ติดกระดุมโลหะตรามหาวิทยาลัย จำนวน ๕เม็ด ติดเข็มตรามหาวิทยาลัยที่อกด้านซ้าย ที่ปกเสื้อด้านซ้ายห้อยตุ้งติ้งตรามหาวิทยาลัยให้เก็บชายเสื้อไว้ภายในกระโปรง มองเห็นเข็มขัดได้ชัดเจนไม่พับแขนเสื้อ(๒)กระโปรง ใช้กระโปรงสีเทาจีบรอบ ให้ปลายกระโปรงคลุมเข่า รองเท้าผ้าใบสีขาวรองเท้าหุ้มส้นหนังเรียบสีดำ ที่ปกเสื้อด้านซ้ายห้อยตุ้งติ้งตราสัญลักษณ์มหาวิทยาลัยข้อ๑๑ การแต่งกายของนักศึกษาชายในชุดอื่น ๆให้เป็นดังนี้(๑)ชุดพิธี ใช้สำหรับแต่งในงานราชพิธี รัฐพิธี หรืองานที่มหาวิทยาลัยเห็นสมควรใช้กางเกงสีดำ เสื้อเชิ้ตแขนยาว เน็คไทสีทอง ปักตรามหาวิทยาลัยรองเท้าหุ้มส้นหนังสีดำ หรือเครื่องแบบอื่น ๆ ตามที่มหาวิทยาลัยกำหนด(๒)ชุดฝึก ให้ใช้ชุดได้ในช่วงปฏิบัติงานยกเว้นกรณีที่มหาวิทยาลัยเห็นสมควรอนุญาตเป็นอย่างอื่นข้อ๑๒ การแต่งกายของนักศึกษาหญิงในชุดอื่น ๆให้เป็นดังนี้(๑)ชุดพิธี ใช้กระโปรงสีดำ เสื้อเชิ้ตแขนสั้น ปักตรามหาวิทยาลัย รองเท้าหุ้มส้นสีดำ หรือเครื่องแบบอื่นๆ ตามที่มหาวิทยาลัยกำหนด(๒)ชุดฝึก ให้ใช้ชุดได้ในช่วงปฏิบัติงานยกเว้นกรณีที่มหาวิทยาลัยเห็นสมควรอนุญาตเป็นอย่างอื่นหมวด ๒การแต่งกายของนักศึกษาภาคพิเศษ ข้อ๑๓ การแต่งกายของนักศึกษาภาคพิเศษให้เป็นดังนี้(๑)นักศึกษาหญิง ต้องแต่งกายให้สุภาพ โดยใช้กระโปรงและเสื้อทรงสุภาพ ห้ามสวมกางเกง ให้สวมรองเท้าหุ้มส้นหรือรองเท้าสาน ห้ามสวมรองเท้าแตะ(๒)นักศึกษาชาย ต้องแต่งกายให้สุภาพ โดยใส่กางเกงขายาว สวมเสื้อทรงสุภาพ ใส่รองเท้าหุ้มส้นหนังหรือผ้าใบ พร้อมสวมถุงเท้า ไม่สวมรองเท้าแตะ(๓)ในกรณีที่ไม่มีการเรียนวิชาพิเศษ หรือสาขาวิชาที่มีภาคปฏิบัติให้ปฏิบัติตามหัวหน้าสาขาวิชากำหนด(๔)ต้องแต่งกายไม่รัดรูป โชว์สรีระร่างกาย อันขัดกับวัฒนธรรมอันดีงามของไทยหมวด ๓บทบังคับ ข้อ๑๔ นักศึกษาที่ต้องการเข้ามาในมหาวิทยาลัยในวันที่ไม่มีการเรียนการสอน ต้องแต่งกายตามข้อ ๕ หรือแต่งกายสุภาพข้อ๑๕ นักศึกษาที่มีการแต่งกายผิดระเบียบและแต่งกายไม่สุภาพตามที่กำหนดไว้ในระเบียบนี้มหาวิทยาลัยอาจดำเนินการดังต่อไปนี้(๑)งดให้บริการในการติดต่อราชการ กับหน่วยงานต่าง ๆ ภายในมหาวิทยาลัย(๒)มหาวิทยาลัยไม่อนุญาตให้ลงทะเบียนเรียนในภาคเรียนนั้น ๆ(๓)มหาวิทยาลัยไม่อนุญาตให้เข้าเรียนและเข้าสอบปลายภาคเรียนข้อ๑๖ การแต่งกายนอกเหนือจากที่กำหนดไว้ในระเบียบนี้ให้เป็นดุลยพินิจของอธิการบดีประกาศ ณ วันที่ ๒๐พฤษภาคม พ.ศ. ๒๕๕๖รองศาสตราจารย์ธง รุญเจริญนายกสภามหาวิทยาลัยราชภัฏศรีสะเกษปริยานุช/ผู้จัดทำ๒๓ สิงหาคม ๒๕๕๖โชติกานต์/ผู้ตรวจ๕ กันยายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๓ ง/หน้า ๑/๒๑ สิงหาคม ๒๕๕๖